Իսրայելի գեյերի, լեսբուհիների, բիսեքսուալների և տրանսգենդերների ասոցիացիա

Իսրայելի գեյերի, լեսբուհիների, բիսեքսուալների և տրանսգենդերների ասոցիացիա (), ավելի հայտնի է որպես Ագուդա (), Իսրայելում գործող հասարակական կազմակերպություն, որի գործունեությունը ուղղված է ԼԳԲՏ անձանց՝ գեյերի, լեսբուհիների, բիսեքսուալների և տրանսգենդերների շահերի և իրավունքների պաշտպանությանը։ Հանդիսանում է Իսրայելի ամենաառաջին, ամենախոշոր և ամենաազդեցիկ ԼԳԲՏ կազմակերպությունը։

Հիմնադրվել է 1975 թվականին Գիլա Գոլդշտեյնի, Դան Լահմանի, Թեո Մայնցի և Յակով Պազիի կողմից։ Կազմակերպության կենտրոնական գրասենյակը գտնվում է Թել Ավիվի Նահմանի փողոցում՝ գեյ թաղամասի կենտրոնում։ Ունի մասնաճյուղեր Բեեր Շևայում, Կիրյաթ Շմոնայում և Էյլաթում։ Այժմ Ագուդայի մեջ է մտնում շուրջ 2500 ակտիվիստ։ Կազմակերպության ղեկավարն է Մայքլ Համելը։

Պատմություն
Ագուդան հիմնվել է 1975 թվականին Թել Ավիվում 11 գեյ տղամարդկանց և մեկ լեսբուհի կնոջ կողմից Հենց իրենք էլ կազմակերպել են Իսրայելի առաջին հպարտության շքերթը Իսրայելի թագավորների հրապարակում։ Ագուդայում գործում են նաև ԼԳԲՏ երիտասարդության խմբեր, որոնց թվում են լեսբուհիների Համոն Ալիզան, ինչպես նաև Ցահալ Բեթը՝ 18-22 տարեկանների ԼԳԲՏ երիտասարդների խմբավորումը։

2006 թվականից սկսած Իսրայելի քաղաքացիները կարող են Պաշտպանության բանակում ծառայելու փոխարեն կամավոր աշխատանք կատարել Ագուդայում՝ որպես այլընտրանքային ծառայություն։

Տես նաև 
 Հանրային տեղեկատվություն և գիտելիքի կարիք

Արտաքին հղումներ 
 Պաշտոնական կայք

Ծանոթագրություններ 

Իսրայելի ԼԳԲՏ կազմակերպություններ
ԼԳԲՏ քաղաքական շահերի խմբեր Իսրայելում
1975 հիմնադրումներ Իսրայելում